איריס אנטמן

איריס אנטמן (בעבר אברהם) (נולדה ב-28 בנובמבר 1975) היא כדורגלנית עבר ישראלית, ששיחקה בתפקיד שוערת, והיום מאמנת נבחרת הנשים של גיאורגיה בכדורגל. אנטמן היא גיסתו של שוער העבר גיורא אנטמן.

אנטמן זכתה עם מכבי חיפה בשלוש אליפויות ובשלושה גביעים ועם מכבי חולון בחמש אליפויות ובשישה גביעים, מתוכם שמונה דאבלים.

אנטמן הייתה השחקנית הבכירה בנבחרת ישראל, בה שיחקה משנת 1997 עד 2011. השתתפה ב-20 משחקים בינלאומיים ושמשה גם כקפטנית הנבחרת כעשור .

בשנת 2010 פרשה אנטמן מכדורגל פעיל והחלה לאמן בנבחרות ישראל. בשנת 2012 נפתחה האקדמיה למצוינות הראשונה במכון ווינגייט ואיריס הייתה בה חלק מצוות המאמנים. במסגרת זו שימשה משנת 2015–2019 כמאמנת נבחרת הנערות עד גיל 16 איתה זכתה בשישה טורנירי פיתוח ובמקביל אימנה גם את נבחרת הנערות עד גיל 17 של ישראל שבפעם הראשונה העפילה לשלב העלית במוקדמות אליפות אירופה 2018. בשנת 2019 מונתה למאמנת נבחרת הנערות עד גיל 19 והובילה אותה לעליה לשלב העילית במוקדמות אליפות אירופה 2020.

היא הראשונה להיות מאמנת בעלת תעודת פרו בישראל והאישה הראשונה לאמן נבחרת בהתאחדות לכדורגל.

בשנת 2019 התקבלה לפרויקט UEFA mentor program של מאמנות מצטיינות ולוותה במשך שנתיים על ידי מאמן נבחרת הנשים של שווייץ Nils Nilsen.

כיום משמשת כמנהלת מקצועית באגודת הנשים מכבי כישרונות חדרה.

משמשת גם כפרשנית משחקים בתוכנית "שבת של כדורגל" וברדיו חיפה.

ב-21 בספטמבר 2022, מונתה לעוזרת מאמן בהפועל נוף הגליל.

קישורים חיצוניים

הערות שוליים 

כדורגלניות ישראליות
כדורגלנים ישראלים
שוערות כדורגל ישראליות
שוערי כדורגל ישראלים
כדורגלניות מכבי חולון
כדורגלניות מכבי חיפה
פרשני כדורגל ישראלים
פרשניות ישראליות
ישראליות שנולדו ב-1975
ישראלים שנולדו ב-1975